«Եվ հետո, ի՞նչ է նշանակում բարերարն առաջարկեց: Բարերարը շատ բան կարող է առաջարկել, պիտի ընդունե՞նք, այդքան աղքատ ու անճա՞ր ենք, քաղաքում էլ արվեստից հասկացող չի մնացե՞լ, որ ասի, մի րոպե, դա մեզ պետք չէ: «Վերածնունդ» հուշարձանի բացման օրը հայտարարում են, որ շնորհիվ դրա բարեկարգվեց այգին: Այսինքն, որ արձանը չտեղադրվեր, այգին չէ՞ր բարեկարգվելու: Սա էլ արդարացման նո՞ր միջոց է: Արվեստին պետք չէ վերաբերվել աղքատ ազգականի հոգեբանությամբ»,- նկատում է Արաքսյա Մարգարյանը: